DOLOŽKA  ZLUČITEĽNOSTI
k návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení zákona č. 667/2004 Z. z. 
s právom Európskych spoločenstiev a právom Európskej únie

1.	Predkladateľ zákona: 
Vláda Slovenskej republiky.
2.	Názov návrhu zákona: 
Návrh zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení zákona č. 667/2004 Z. z.. 
3.	Problematika návrhu zákona:
a)	je upravená v práve Európskych spoločenstiev:
Primárne právo:
-	v čl. 90 až 93 Zmluvy o založení ES v platnom znení,
Sekundárne právo:
-	v smernici Rady 69/169/EHS z  28. mája 1969 o harmonizácii ustanovení zákonov, iných právnych predpisov a správnych  opatrení týkajúcich sa oslobodenia od dane z obratu a od spotrebnej dane pre dovoz v  medzinárodnom cestovnom ruchu v platnom znení (Ú. v. ES L 133 z 04.06.1969),
-	v smernici Rady 92/12/EHS z 25. februára 1992 o všeobecných systémoch pre výrobky podliehajúce spotrebnej dani a o vlastníctve, pohybe a monitorovaní takýchto výrobkov v platnom znení (Ú. v. ES L 076, 23.03.1992),
-	v smernici Rady 2003/96/ES z  27. októbra 2003 o reštrukturalizácii právneho rámca spoločenstva pre zdaňovanie energetických výrobkov a elektriny v platnom znení (Ú. v. EÚ L 283, 31.10.2003),
-	v nariadení Rady (EHS) č. 918/83 z 28. marca 1983 ustanovujúce systém spoločenstva pre oslobodenie od cla (Ú. v. ES L 105, 23.04.1983) v platnom znení,
-	v nariadení Rady (ES) č. 2073/2004 zo 16. novembra 2004 o správnej spolupráci v oblasti spotrebných daní (Ú. v. EÚ L 359, 04.12. 2004).

b)	nie je upravená v práve Európskej únie.
c)	je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev:
-	v rozhodnutí Súdu prvého stupňa Európskych spoločenstiev vo veci C-292/02, Meiland Azewijn BV v. Hauptzollampt Duisburg, Zb. roz. ESD rok 2004 (I-07905),
-	v rozhodnutí Súdu prvého stupňa Európskych spoločenstiev vo veci C-240/01, Commission of the European Communities v. Federal Republic of Germany, Zb. roz. ESD rok 2004 (I-04733),
-	v rozhodnutí Súdu prvého stupňa Európskych spoločenstiev vo veci C-389/02, Deutsche See-Bestattungs-Genossenschaft eG v. Hauptzollamt Kiel, Zb. roz. ESD rok 2004 (I-03537),
-	v rozhodnutí Súdu prvého stupňa Európskych spoločenstiev vo veci C-185/00, Commission of the European Communities v. Republic of Finland, Zb. roz. ESD rok 2003 (I-14189),
-	v rozhodnutí Súdu prvého stupňa Európskych spoločenstiev vo veci C-437/01, Commission of the European Communities v. Italian Republic, Zb. roz. ESD rok 2003 (I-09861),
-	v rozhodnutí Súdu prvého stupňa Európskych spoločenstiev vo veci C-207/01, Altair Chimica SpA v. ENEL Distribuzione SpA, Zb. roz. ESD rok 2003 (I-08875).

4.	Záväzky Slovenskej republiky vo vzťahu k Európskym spoločenstvám a Európskej únii:
a)	Zo Zmluvy o pristúpení Slovenskej republiky k Európskej únii, najmä z Aktu o podmienkach pristúpenia nevyplývajú pre SR žiadne záväzky.
b) 	Podľa Zmluvy o pristúpení Slovenskej republiky k Európskej únii, najmä podľa Aktu o podmienkach pristúpenia nepožiadala SR o žiadne prechodné obdobie. Slovenská republika uplatňuje prechodné obdobie poskytnuté smernicou Rady 2004/74/ES.
c)	Bezpredmetné. 
d)	Proti SR nebolo začaté konanie o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení.
e)	Smernica Rady 69/169/EHS a smernica Rady 92/12/ES boli úplne prebraté do zákona č. 98/2004 Z.z. o spotrebnej dani z minerálneho oleja v znení zákona 667/2004 Z.z., zákona č. 106/2004 Z.z. o spotrebnej dani z tabakových výrobkov v znení neskorších predpisov, zákona č. 105/2004 Z.z. o spotrebnej dani z liehu a o zmene a doplnení zákona č. 467/2002 Z.z. o výrobe a uvádzaní liehu na trh v znení zákona č. 211/2003 Z.z. v znení neskorších predpisov a zákona č. 104/2004 Z.z. o spotrebnej dani z vína v znení neskorších predpisov a zákona č. 107/2004 Z.z. o spotrebnej dani z piva v znení neskorších predmetov.
Smernica Rady 2003/96/ES bola úplne prebratá do zákona č. 98/2004 o spotrebnej dani z minerálneho oleja v znení zákona 667/2004 Z.z.  s ohľadom na prechodné obdobie stanovené smernicou Rady 2004/74/ES.

5.	Stupeň zlučiteľnosti návrhu zákona s právom Európskych spoločenstiev a právom  Európskej únie:
Úplný.
6.	Gestor (spolupracujúce rezorty):
Ministerstvo financií Slovenskej republiky.